b"\n_START_ARTICLE_\nLina Wertm\xc3\xbcller\n_START_SECTION_\nBiografia\n_START_PARAGRAPH_\nLina Wertm\xc3\xbcller \xc3\xa9s filla d'un advocat rom\xc3\xa0. Nena rebel, esdev\xc3\xa9 professora abans de llan\xc3\xa7ar-se a una carrera art\xc3\xadstica. \xc3\x89s una de les ajudants de Federico Fellini\xc2\xa0en la pel\xc2\xb7l\xc3\xadcula Fellini 8 \xc2\xbd. El 1963, realitza la seva primera pel\xc2\xb7l\xc3\xadcula, I Basilischi, una obra d'inspiraci\xc3\xb3 neorealista. Presentada al festival de Locarno, I Basilischi rep el trofeu de la Nacelle d'Argent._NEWLINE_\xc3\x89s la pel\xc2\xb7l\xc3\xadcula Mimi m\xc3\xa9tallo bless\xc3\xa9 dans son honeur, presentada l'any 1972, la que d\xc3\xb3na a con\xc3\xa8ixer verdaderament \xc2\xa0Wertm\xc3\xbcller al gran p\xc3\xbablic. Provocant la s\xc3\xa0tira dels costums sicilians, la pel\xc2\xb7l\xc3\xadcula t\xc3\xa9 com a estrella\xc2\xa0Giancarlo Giannini (que esdevindr\xc3\xa0 el seu actor fetitxe) i Mariangela Melato. Wertm\xc3\xbcller continua en la mateixa vena, i amb el mateix duo, amb Un Film d'amour i d'anarchie, s\xc3\xa0tira de la It\xc3\xa0lia feixista que suposa a Giancarlo Giannini rebre el premi d'interpretaci\xc3\xb3 masculina al Festival de Canes l'any 1973. _NEWLINE_L'any seg\xc3\xbcent, Wertm\xc3\xbcller presenta una de les seves pel\xc2\xb7l\xc3\xadcules m\xc3\xa9s c\xc3\xa8lebres,\xc2\xa0Vers un destin insolite, sur les flots bleus de l'\xc3\xa9t\xc3\xa9, una com\xc3\xa8dia sat\xc3\xadrica en qu\xc3\xa8 es voreja la guerra de sexes i la lluita de classes. A continuaci\xc3\xb3, ataca l'univers concentracionari amb Pasqualino (Pasqualino Settebellezze). El 1977, aquesta \xc3\xbaltima pel\xc2\xb7l\xc3\xadcula \xc3\xa9s nominada quatre vegades als Oscars i permet a Wertm\xc3\xbcller esdevenir la primera dona a ser nominada a l'Oscar al millor director._NEWLINE_El 1978, realitza la seva \xc3\xbanica pel\xc2\xb7l\xc3\xadcula en angl\xc3\xa8s, A night full of rain, protagonitzada tamb\xc3\xa9 Giancarlo Giannini, aquesta vegada flanquejat per Candice Bergen. La pel\xc2\xb7l\xc3\xadcula no t\xc3\xa9 el mateix impacte que les obres precedents._NEWLINE_Despr\xc3\xa9s D'amor i de sang l'any 1978, s'allunya del cinema, i no realitza m\xc3\xa9s que un documental per a la televisi\xc3\xb3, E una domenica sera di novembre, l'any 1981. Torna al cinema el 1983 amb Scherzo del destino in agguato dietro l'angolo come un brigante da strada, una com\xc3\xa8dia en qu\xc3\xa8\xc2\xa0coescriu el gui\xc3\xb3 amb Agenore Incrocci i \xc3\xa9s protagonitzada per\xc2\xa0Ugo Tognazzi. El 1985, dirigeix la seva \xc3\xbanica obra dram\xc3\xa0tica, Un complicato intrigo di donne, vicoli e delitti, drama social que tracta dels estralls causats per la m\xc3\xa0fia._NEWLINE_El 1987, ha estat filmada pel cineasta franc\xc3\xa8s G\xc3\xa9rard Courant per a la seva antologia cinematogr\xc3\xa0fica\xc2\xa0Cin\xc3\xa9maton._NEWLINE_Tot seguit, continua rodant prou regularment, treballant de vegades per a la televisi\xc3\xb3 i proposant sempre pel\xc2\xb7l\xc3\xadcules que incorporen humor i cr\xc3\xadtica social.\n_START_SECTION_\nFilmografia\n_START_PARAGRAPH_\nFilmografia:"